proxectonos/corpus_dominio_legal_administrativo_tmp huggingface dataset:
EXPOSICIÓN Ó PÚBLICO APROBACIÓN PROVISIONAL DE MODIFICACIÓN PARCIAL DA TAXA POR LICENCIA DE APERTURA DE ESTABLECEMENTOS
ADMINISTRACIÓN LOCAL — Municipal — Guarda, A (Ordenanzas e Regulamentos, 21/08/2020)

Aprobada provisionalmente, por acordo do Pleno de data 31.07.2020, a modificación parcial da ordenanza fiscal reguladora da taxa por licencia de apertura de establecementos, que afecta ó artigo 2 (feito impoñible), anexo (tarifas xerais) e Disposición Final (entrada en vigor) De conformidade co artigo 17 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais, sométese a exposición pública polo prazo de 30 días hábiles, a contar desde o día seguinte á inserción deste anuncio no BOPPO para que poida ser examinada e presentar as reclamacións que se estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://aguarda.sedelectronica. gal]. Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. O Alcalde Antonio Lomba Baz Documento asinado dixitalmente
APROBACIÓN DEFINITIVA PRIMEIRA MODIFICACIÓN DO ANEXO DE SUBVENCIÓNS NOMINATIVAS
ADMINISTRACIÓN LOCAL — Municipal — Caldas de Reis (Subvencións e axudas, 19/11/2020)

O Pleno da Corporación celebrado o pasado día 24.09.20 aprobou inicialmente a primeira modificación do anexo de subvencións nominativas que forma parte do Orzamento deste Concello para o exercicio 2020. O expediente foi sometido a información pública por espazo de 15 días hábiles, mediante anuncio publicado no Boletín Oficial da Provincia nº190, de 1 de outubro, non sendo recibida ningunha reclamación ou alegación contra o mesmo. De conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente, na forma en que consta no expediente. Caldas de Reis, e 11 de novembro de 2020. O Alcalde
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE DISTRIBUCIÓN DE AUGA DO SEGUNDO TRIMESTRE
ADMINISTRACIÓN LOCAL — Municipal — Guarda, A (Recadación, 18/09/2020)

A Presidencia desta Corporación, mediante resolución núm.2020-0932 de 10 de setembro de 2020, aprobou o padrón da taxa pola prestación do servizo de distribución de auga correspondente ó segundo trimestre do exercicio tributario 2020 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga correspondente ó segundo trimestre do exercicio tributario 2020 do Concello de A Guarda, será do día 20 de setembro ao día 30 de novembro de 2020, ámbalas dúas datas inclusive. A data de cargo en conta dos recibos domiciliados será o día 5 de novembro de 2020. O imposto deberá satisfacerse a través das seguintes entidades bancarias: BANCO PASTOR BBV ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz. Documento asinado dixitalmente á marxe.
APROBACIÓN PROVISIONAL DA ORDENANZA FISCAL REGULADORA DA TAXA POLA INSCRICIÓN NAS PROBAS SELECTIVAS DE PERSOAL
ADMINISTRACIÓN LOCAL — Municipal — Grove, O (Ordenanzas e Regulamentos, 15/10/2020)

O Pleno deste Concello, en sesión celebrada o 05.10.2020, acordou a aprobación provisional da aprobación da ordenanza fiscal reguladora da taxa pola inscrición nas probas selectivas de persoal do concello do Grove. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose Cacabelos Rico.
CONCESIÓN DE AXUDAS MATERIAL ESCOLAR 2019-2020
ADMINISTRACIÓN LOCAL — Municipal — Meaño (Subvencións e axudas, 13/02/2020)

De conformidade co establecido no artigo 18 da Lei 38/2003, de 17 de novembro, xeral de subvencións, no artigo 15 da Lei 9/2007, do 13 de xuño, de subvencións de Galicia e na base 9.3 das Bases reguladoras para a concesión de axudas para a adquisición de material escolar para alumnos/as de infantil (2ª etapa), primaria e secundaria do Concello de Meaño – Curso 2019-2020, publícanse as axudas concedidas pola Xunta de Goberno Local en sesión de data 9 de decembro de 2019: Meaño, O alcalde Carlos Vieitez Fernández Documento asinado e datado dixitalmente ao marxe
DELEGACIÓN DE FUNCIÓNS PROPIAS DA ALCALDÍA NA 1ª TENENTE DE ALCALDE CRISTINA FERNÁNDEZ DAVILA PARA O DÍA 24 DE XANEIRO DE 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 31/01/2020)

Tendo previsto ausentarme do municipio o día 24 de xaneiro de 2020, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona Cristina Fernández Davila, para o día 24 de xaneiro de 2020. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asínao o Sr. Alcalde, don Xosé Represas Giráldez, en Ponteareas. (Documento asinado electronicamente).
RESOLUCIÓN DA ALCALDÍA DE DELEGACIÓN DE FUNCIÓNS POR AUSENCIA DO TITULAR
ADMINISTRACIÓN LOCAL — Municipal — Tui (Outros documentos, notificacións e informacións públicas, 10/03/2020)

Vista as atribuci óns que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia ). Vista a resolución de Alcaldía de 24 de xuño de 2019 polo que se nomea Terceiro Tenente de Alcalde ao concelleiro José Ramón Magán Rivera. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e art.44.1 e 2, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Pola presente, RESOLVO: 1º Delegar no Terceiro Tenente de Alcalde, José Ramón Magán Rivera, a totalidade das funcións da Alcaldía durante o día 4 de marzo e os días do 13 ao 22 de marzo (ambos inclusive) de 2020, dada a previsión da ausencia do alcalde e a imposibilidade de que a primeira e segunda tenencia de Alcaldía poidan desenvolver as funcións desta Alcaldía nesas datas.2º A presente resolución produce efectos no día da data, ordenándose a súa publicación no taboleiro de anuncios e no Boletín Oficial da Provincia.3º Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre. " O que se comunica para coñec emento e efectos. Tui, documento asinado dixitalmente á marxe. O alcalde, Enrique Cabaleiro González
ORDE DE EXECUCIÓN (EXP.1319-2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 29/10/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xe stión. Acto a notificar: Orde de Execución (Exp.1319-2020) Interesado: HDOS de DNA. CARMEN ELVIRA GARRIDO CAMIÑA Ref. Catastral: 36043A008001980000JR (Polígono 8 – Parcela 198) Plazo: 15 días naturais Ponte Caldelas, 20 de Outubro de 2020. Alcalde-Presidente do Concello de Ponte Caldelas, Manuela Rocio Pagaldai Minto
IN407A 2020/046-4 NUEVA PESCANOVA BIOMARINE CENTER, S. L., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DO GROVE
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/09/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 25 de agosto de 2020.—O Xefe Territorial, Ignacio Rial Santomé.
EXECUCIÓN SUBSIDIARIA (EXP.1031/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 15/10/2020)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia e stablece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Procedemento de Execución Subsidiaria (Exp.1031/2020) Interesado: DESCOÑECIDO Coste da Execución Subsidiaria: 160,76 euros (ive incluido) Ref. Catastral: 36043A033022650000JL (Pol.33 – Parc.2265) Prazo: 1 mes. Ponte Caldelas, 6 de outubro de 2020. Alcalde do Concello de Ponte Caldelas, Florentina Carmen Mogin Busons
APROBACIÓN DEFINITIVA DO EXPEDIENTE Nº 1400/2020 DE MODIFICACIÓN DE CRÉDITOS, NA MODALIDADE DE TRANSFERENCIA DE CRÉDITOS (TC 01-2020)
ADMINISTRACIÓN LOCAL — Municipal — Caldas de Reis (Presupostos e cadros de persoal, 10/08/2020)

De conformidade cos artigos 169 e 179 do Real decreto lexislativo 2/2004, do 5 de marzo, considérase definitivamente aprobado o expediente de modificación orzamentaria TRANSFERENCIA DE CRÉDITO 2/20, unha vez aprobado inicialmente polo Pleno en sesión celebrada o día 25 de xuño de 2020, publicado no Boletín Oficial da Provincia número 127, de data 6 de xullo de 2020, e transcorrido o prazo de quince días hábiles sen que foran presentadas reclamacións ao mesmo. De acordo co disposto no citado marco normativo, e a efectos da súa entrada en vigor, procédese á publicación do resumo da modificación aprobada: Contra este acordo poderase interpoñer directamente recurso contencioso-administrativo, no prazo de dous meses, a contar dende a data seguinte á publicación deste anuncio. Caldas de Reis, á data da sinatura dixital O alcalde Juan Manuel Rey Rey.
SUSPENSIÓN DEFINITIVA DOS CONCURSOS DE REDACCIÓN, FOTOGRAFÍA E CARTEIS DA FESTA DA TROITA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 26/03/2020)

Vista a Resolución de Alcaldía 199/2020 pola que se aproban as bases dos Concursos de Fotografía, Carteis e Redacción da Festa da Troita 2020, publicadas no Boletín Oficial da Provincia de 5 de marzo de 2020. Visto o Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e posterior normativa de desenvolvemento. Toda vez que ditas Bases contemplan unha serie de prazos, exposición pública, reunións, entrega do material presencialmente, envío, … que a día de hoxe fan imposible que se poidan levar a cabo. Así mesmo as posibles ampliacións de prazo decretadas en consecuencia do estado de alarma non permitirían contar cos materiais en un prazo suficiente para a súa entrega en imprenta e posterior distribución. Por todo o exposto, e en virtude do establecido na Lei 7/1985, de 2 de abril, reguladora das Bases de Réxime Local. Primeiro.- Suspender definitivamente a celebración dos Concursos de Carteis, Fotografía e Redacción convocados pola Resolución de Alcaldía 199/2020 e cuxas Bases foron publicadas no Boletín Oficial da Provincia de 5 de marzo de 2020. Segundo.- Non constando salvo erro ou emisión que se teña presentado ningún tipo de material ós Concursos; en caso contrario por parte do Concello de Ponte Caldelas procederíase á devolución dos mesmos ós seus propietarios. Terceiro.- Dar traslado da presente os departamentos de Tesourería e Intervención municipais. Cuarto.- Que se proceda á publicación da presente Resolución no Boletín Oficial da Provincia, no Taboleiro de Anuncios e no Portal de Transparencia municipais. O alcalde Andrés Díaz Sobral
APROBACIÓN DEFINITIVA EXPEDIENTE MODIFICACIÓN DE CRÉDITOS Nº 36/2020–(SUPLEMENTO DE CRÉDITO 4/2020)
ADMINISTRACIÓN LOCAL — Municipal — Tui (Presupostos e cadros de persoal, 06/11/2020)

Transcorrido o prazo de exposición regulamentario (BOP nº 194, do 7 de outubro do 2020), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Suplemento de Crédito nº 4/2020 (Modificación de Créditos 32/2020, aprobado polo Pleno en sesión ordinaria do 24 de setembro do 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
DH. A36.53938 CONCESIÓN DUN CAUDAL DE AUGA A AGROXAQUI, S. L. NO CONCELLO DE RODEIRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 18/11/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 1 de outubro de 2020 e como resultado do expediente incoado ó efecto, outorgouse a Agroxaqui, S. L. unha concesión de 7870 m 3 anuais de auga que procede dun pozo situado no lugar de Laxas, na parroquia de Pedroso (San Xiao), no concello de Rodeiro (Pontevedra), con destino a uso gandeiro. O xefe do Servizo de Tramitación Técnico-Administrativa do Dominio Público Hidráulico Honorato Gascueña Torrevejano
PROGRAMA DE AXUDAS MUNICIPAIS Á CREACIÓN DE EMPRESAS CONCELLO DE VILAGARCÍA 2020
ADMINISTRACIÓN LOCAL — Municipal — Vilagarcía de Arousa (Subvencións e axudas, 24/08/2020)

A Xunta de Goberno Local, en sesión celebrada coa data 10 de agosto de 2020 aprobou as seguintes BASES REGULADORAS DO PROGRAMA DE AXUDAS MUNICIPAIS Á CREACIÓN DE EMPRESAS CONCELLO DE VILAGARCÍA DE AROUSA 2020, así como a súa publicación no BOPPO: A presente disposición ten por obxecto fixar as bases reguladoras e convocar a concesión, para o ano 2020 do PROGRAMA DE AXUDAS MUNICIPAIS PARA A CREACIÓN DE EMPRESAS no ámbito do Concello de Vilagarcía de Arousa coa finalidade de colaborar dunha forma activa na xeración de emprego no municipio apoiando a posta en marcha de novos proxectos empresariais. Poderán acollerse a estas axudas os/as empresarios/as individuais e as pequenas e medianas empresas (PEME), independentemente da súa forma xurídica, que iniciasen a súa actividade empresarial entre o 31 de outubro de 2019 e o 30 de outubro de 2020 (entendendo por inicio de actividade a alta no I. A. E.). Para o carácter de PEME terase en conta o establecido no Anexo I do Regulamento nº 651/2014 da Comisión Europea.
R. P. DELEGANDO COMPETENCIAS DA DEPUTADA OLGA GARCÍA BALLESTEROS NO DEPUTADO CARLOS LÓPEZ FONT–VACACIÓNS 10-23 AGOSTO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/08/2020)

A Presidencia, en uso das facultades que lle confire a normativa local vixente, dita a seguinte Dada conta que a deputada provincial Dona Candida Carmen Victoria Jayne Marmaneu Boaben vai a estar ausente por vacacións durante os días 10 ó 23 de agosto, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de “COHESIÓN SOCIAL: Acción Social, Dependencia, Programas de atención ás persoas maiores, Instalacións de ocupación do tempo libre” en Dona Candida Carmen Victoria Jayne Marmaneu Boaben. Resultando que como consecuencia de dito motivo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Dona Candida Carmen Victoria Jayne Marmaneu Boaben ostenta, polo motivo da ausencia antes exposta.2.—Delegar durante os días 10 ó 23 de agosto, ambos inclusive, as citadas competencias no deputado, D. Sukhbir Casto Artacho.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Candida Carmen Victoria Jayne Marmaneu Boaben.4.—Esta Resolución surtirá efectos dende o día 10 de agosto, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
IN407A 2020/044-4. CONCESIÓN A HIDROELÉCTRICA DE SILLEDA, S. L., DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE SILLEDA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 07/08/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial. Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 22 de xullo de 2020 O xefe territorial Ignacio Rial Santomé
APROBACIÓN DAS BASES REGULADORAS DA LISTA DE RESERVA PARA A PROVISIÓN DUNHA PRAZA DE AUXILIAR ADMINISTRATIVO/A PARA O DEPARTAMENTO DE INTERVENCIÓN, PERSONAL LABORAL TEMPORAL.
ADMINISTRACIÓN LOCAL — Municipal — Forcarei (Persoal, oposicións, 05/08/2020)

Faise público para Xeral coñecemento que en data 27 de xullo de 2020, mediante Resolución da Alcaldía, aprobáronse as BASES REGULADORAS DA LISTA DE RESERVA PARA A PROVISIÓN DUNHA PRAZA DE AUXILIAR ADMINISTRATIVO/A PARA O DEPARTAMENTO DE INTERVENCIÓN NO CONCELLO DE FORCAREI, COA CALIFICACIÓN DE PERSONAL LABORAL TEMPORAL. O prazo para a presentación de solicitudes será de 10 días hábiles, contados a partir do seguinte ó da publicación do anuncio da convocatoria e de aprobación das presentes bases no Boletín Oficial da Provincia de Pontevedra. As Bases íntegras atópanse publicadas no Taboleiro de Edictos do Concello de Forcarei, así como na sede electrónica: https://forcarei.sedelectronica. gal/, lugares nos que se publicarán os sucesivos anuncios relacionados co pesente proceso. DOCUMENTO ASINADO ELECTRONICAMENTE NO DÍA DA DATA
APROBACIÓN DEFINITIVA SEGUNDA MODIFICACIÓN ANEXO SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 10/09/2020)

Aprobada inicialmente polo Pleno da Corporación, en sesión ordinaria celebrada o día 28 de xullo de 2020, a segunda modificación do anexo de subvencións nominativas que figuran no Orzamento deste Concello do ano 2020, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº154 de 12 de agosto, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Asinado dixitalmente a marxe) O ALCALDE: Luciano Sobral Fernández.
EXPOSICIÓN PÚBLICA EXPEDIENTE DE MODIFICACIÓN DE CRÉDITO (EXPTENº 2860/2020)
ADMINISTRACIÓN LOCAL — Municipal — Baiona (Presupostos e cadros de persoal, 03/12/2020)

O Pleno da Corporación en sesión celebrada o día 26/11/2020, aprobou inicialmente expediente de modificación de crédito por transferencia de crédito núm.16/2020 entre aplicacións de distinta área de gasto. Ao obxecto de dar cumprimento ao disposto no R. D. Lexislativo 2/2004 de 5 de marzo, polo que se aproba o Texto Refundido da Lei Reguladora de Facendas Locais, exponse ao público no servizo de Intervención por prazo de quince días hábiles, durante os cales os interesados poderán examinalo e presentar as reclamacións que consideren oportunas. Si transcorrido dito prazo non se tiveran presentado reclamacións, considerarase definitivamente aprobado o expediente. O Alcalde – Carlos Gómez Prado
NOMEAMENTO SEGUNDO TENENTE DE ALCALDE
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 02/07/2020)

Por Resolución de Alcaldía deste Concello de data 18 de xuño de 2020 e como consecuencia da renuncia da concelleria e 2ª tenente de alcalde, Ruth González Gómez foi nomeado Eliud Miguens Garcia Serrana no cargo de 2º tenente de alcalde e membro da Xunta de Goberno Local, o que se publica a efectos do disposto no artigo 46.1 do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro. O que se publica para xeral coñecemento. Mondariz Balneario, data á marxe O alcalde. Manuel Aaron Estremar Lovett
DELEGACIÓN DE FUNCIÓN DA ALCALDÍA
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 20/03/2020)

Por Resolución desta Alcaldía do día da data dispúxose a delegación na primeira tenente alcalde dona Tania García Sanmartín das funcións da Alcaldía durante o período en que me atope ausente, isto é, os días 11 e 23 de marzo de 2020, por ausencia deste titular. Vilagarcía de Arousa, 10 de marzo de 2020. Sinatura dixitalizada. O alcalde-presidente Alberto Varela Paz
APROBACIÓN DEFINITIVA TRANSFERENCIA DE CRÉDITO 1038/2020
ADMINISTRACIÓN LOCAL — Municipal — Covelo (Presupostos e cadros de persoal, 23/12/2020)

Queda definitivamente aprobado o Expediente de Modificación de Crédito (Transferencia de Crédito expediente 1038/2020) dentro do orzamento municipal vixente por un importe de 10.500,00 €. A súa aprobación inicial foi adoptada polo Pleno da Corporación Municipal de Covelo na sesión do día 20 de novembro deste ano, sen que se presentasen reclamacións durante o prazo regulamentario de exposición ó público. En cumprimento do disposto no artigo 179-4 en concordancia co 169-3 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais faise público o resumo por capítulos deste orzamento, unha vez introducidas as citadas modificacións: Covelo, na data que figura na marxe. O Alcalde – Juan Pablo Castillo Amigo.
APROBACIÓN INICIAL PLAN MUNICIPAL DE PREVENCIÓN DE INCENDIOS
ADMINISTRACIÓN LOCAL — Municipal — Crecente (Outros documentos, notificacións e informacións públicas, 10/11/2020)

Logo de instruír polos servizos competentes deste Concello, expediente de aprobación do Plan Municipal de prevención de incendios que se detalla a continuación, convócase, por prazo de vinte (20) días trámite de e información pública a fin de que quen puidesen terse por persoas interesadas no devandito expediente, poidan comparecer e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica deste Concello; https://crecente.sedelectronica. gal/info.0 O presente anuncio servirá de notificación ás persoas interesadas, no caso de que non poida efectuarse a notificación persoal do outorgamento do trámite de audiencia. DOCUMENTO ASINADO ELECTRONICAMENTE
APROBACIÓN DEFINITIVA EXPEDIENTE DE SUPLEMENTO DE CRÉDITO 1/2020
ADMINISTRACIÓN LOCAL — Municipal — Caldas de Reis (Presupostos e cadros de persoal, 12/05/2020)

Ao non presentarse reclamacións durante o período de exposición pública do acordo de aprobación inicial dos expedientes de Suplemento de crédito 1/2020, financiados con Remanente de Tesourería para Gastos Xerais, considérase definitivamente aprobados, elevándose a definitivos os acordos plenarios adoptados na sesión extraordinaria celebrada en data 08/04/2020. En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real Decreto 500/90, do 20 de abril, procédese á publicar o resumo por capítulos dos mencionados expedientes, que se corresponde co seguinte detalle: En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Caldas de Reis, documento asinado dixitalmente. O alcalde Juan Manuel Rey Rey
DH. A36.42775. CONCESIÓN DUN CAUDAL DE AUGA Á COMUNIDADE DE USUARIOS DE HERVÉS, NO CONCELLO DE CUNTIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 28/08/2020)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 28 de xullo de 2020 e como resultado do expediente incoado ó efecto, outorgouse á Comunidade de Usuarios de Hervés unha concesión de 3219,3 m3 anuais de auga que procede dun manancial situado no lugar de Pena de Vilabar, na parroquia de Troáns (Santa María), no concello de Cuntis (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Julio Leonardo Ramadanov Andrada
APROBACIÓN DA OFERTA DE EMPREGO PÚBLICO
ADMINISTRACIÓN LOCAL — Municipal — Vilaboa (Oferta de emprego público, 02/10/2020)

Mediante Resolución da Alcaldía 2020-0514 do 23 de setembro, aprobouse a oferta de emprego público do Concello de Vilaboa que contén o seguinte posto de traballo: Contra esta resolución, que pon fin á vía administrativa, poderase interpoñer potestativamente recurso de reposición, ante o mesmo órgano que a ditou, no prazo de un mes contado desde o día seguinte ao da súa publicación, ou ben directamente recurso contencioso-administrativo, ante o Xulgado do Contencioso-Administrativo de Pontevedra, durante o prazo de dous meses contados a partir do día seguinte ao da referida publicación, sen prexuízo de que se poida interpoñer calquera outro recurso que se considere pertinente.
OFERTA DE EMPREGO PÚBLICO 2020
ADMINISTRACIÓN LOCAL — Municipal — Vilagarcía de Arousa (Oferta de emprego público, 26/11/2020)

Mediante acordo da Xunta de Goberno Local de data 16 de novembro de 2020 e Resolución da Alcaldía do 4 de novembro de 2020, aprobouse a Oferta de Emprego Público correspondente as prazas de persoal funcionario de carreira que a continuación se reseñan correspondente ao ano 2020, en cumprimento do artigo 91 da Lei 7/1985, de 2 de abril, Reguladora das Bases do Réxime Local e o artigo 70 do Real Decreto Lexislativo 5/2015, de 30 de outubro, do Texto refundido do Estatuto Básico do Empregado Público: O que se fai público para xeral coñecemento. Vilagarcía de Arousa, 17 de novembro de 2020. O Alcalde – Presidente Alberto Varela Paz Sinatura dixitalizada
DELEGACIÓN DE COMPETENCIAS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Dozón (Outros documentos, notificacións e informacións públicas, 20/08/2020)

O Pleno deste Concello en sesión extraordinaria celebrada o 11 de agosto de 2020 adoptou o seguinte acordo: Visto o disposto no artigo 20.1. b) da Lei 7/85, artigo 35 e concordantes do Regulamento de Organización, Funcionamento e Réxime Xurídico das Entidades Locais, así como o artigo 59.2 b) da Lei 5/97, de 22 de xullo de administración local de Galicia. Visto o artigo 22.4 da Lei 7/85 de 2 de abril, reguladora das bases de réxime local, segundo o cal o Pleno pode delegar o exercicio das súas atribucións na Xunta de Goberno, coas excepción sinaladas no mesmo artigo, así como o artigo 51 do R. O. F. e Réxime Xurídico das Entidades Locais: Primeiro.- Delegar na Xunta de Goberno Local, por razón de eficacia e operatividade, as seguintes competencias, dentro das que legalmente son delegables, e que ten atribuídas o Pleno no artigo 22 da Lei 7/85, de Bases do Réxime Local: Exceptúanse dos apartados 2 e 3 anteriores as enaxenacións de bens que teñan contía superior ao 20% dos recursos ordinarios do Orzamento, suposto no que se require maioría absoluta do número legal de membros da Corporación para a adopción do acordo. Segundo.- A delegación de competencias surtirá efectos dende o día seguinte da súa adopción, ata a data de expiración do mandato dos membros do Concello, debendo publicarse o acordo de delegación no Boletín Oficial da Provincia. Dozón na data da sinatura electrónica á marxe O Alcalde-Presidente Adolfo Campos Vázquez
MODIFICACIÓN DO PADRÓN FISCAL E PERÍODO VOLUNTARIO DE COBRANZA DA TAXA POLA OCUPACIÓN DO DOMINIO PÚBLICO CON POSTOS PARA A VENDA DE ARTIGOS NO MERCADO DE SABARÍS CORRESPONDENTE AO 1º SEMESTRE DO EXERCICIO 2020
ADMINISTRACIÓN LOCAL — Municipal — Baiona (Recadación, 03/08/2020)

Por decreto de alcaldía de data 22 de xullo de 2020, foi modificado o padrón fiscal da taxa pola ocupación do dominio público con postos para a venda de artigos no mercado de Sabarís, correspondente ao 1º semestre do exercicio 2020, quedando aberto o período de exposición ao público por un prazo dun mes, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán examinar o padrón aprobados nas oficinas de recadación do Concello de Baiona, e presentar as reclamacións correspondentes. Os rexistros incorporados ao padrón conteñen datos de carácter persoal amparados pola Lei de protección de datos, polo que cada interesado poderá consultar exclusivamente e na súa integridade os rexistros relativos a súa débeda tributaria. Contra o acto de modificación do padrón poderá presentarse recurso de reposición no prazo dun mes contado a partir do día seguinte ao de finalización da exposición pública, ante o alcalde do Concello de Baiona, previo ao contencioso administrativo, de acordo co establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora de Facendas Locais. O anuncio de exposición ao público do padrón producirá os efectos de notificación colectiva conforme ao establecido no artigo 102.3 da Lei Xeral Tributaria. O período voluntario de cobranza da taxa pola ocupación do dominio público con postos para a venda de artigos no mercado de Sabarís, correspondente ao 1º semestre do exercicio 2020 queda establecido do 20 de agosto ao 20 de outubro, ambas as datas incluídas. O pago dos recibos poderá efectuarse mediante ingreso en calquera das entidades bancarias seguintes: ABANCA, BBVA, BANCO SANTANDER, BANCO SABADELL, e CAIXABANK, empregando os documentos de ingreso (recibos) que serán entregados polo persoal do Concello na Feria de Sabarís. Os contribuíntes que non dispoñan do documento para ingreso, poderán solicitalo telefónicamente no número 986 219453 ata o 20 de outubro. Transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema, de acordo co preceptuado no artigo 161.4 da Lei 58/2003, do 17 de decembro, Xeral Tributaria. A ausencia de recepción do recibo non exonera da obriga de pago nin impide a utilización da vía de prema. Documento asinado telemáticamente na data indicada na marxe.
POSTA DE MANIFESTO DE EXPEDIENTE DE INVESTIGACIÓN Nº: 1562/2019
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 17/11/2020)

Expediente nº: 1562/2019 Procedemento: Potestade de Investigación Asunto: Escrito de emprazamento Con relación ó expediente de investigación da titularidade dos seguintes bens e dereitos: Ben: parcela sita en Corredoira, no lugar de Outeiro que da acceso ó palco municipal. Ref. catastral: 36012A015008340001XQ E de conformidade co disposto no artigo 52 do Regulamento de Bens das Entidades Locais aprobado polo Real Decreto 1372/1986, de 13 de xuño, pola presente dáselle audiencia por un prazo de dez días para que examinen o expediente ós efectos de que poidan alegar e presentar os documentos e xustificacións que estimen pertinentes. En Cerdedo-Cotobade, O Alcalde, Jorge Cubela López (documento asinadado electrónicamente)
DH. A36.02049 (M) CCUU MONTE DO SOUTO, SOLICITA MODIFICACIÓN DA CONCESIÓN OUTORGADA CON DATA 13.01.2003
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 16/06/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A modificación da concesión consistirá na construción dun pozo de barrena Ø 160 mm, duns 60 m prof., dende o que se bombeará auga a depósito xa existente na mesma parcela. Esta auga empregarase como apoio á captación principal, xa incluída na concesión orixinal, xunto co depósito e resto das instalacións. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
APROBACIÓN INICIAL DO REGULAMENTO INTERIOR DA LUDOTECA MUNICIPAL
ADMINISTRACIÓN LOCAL — Municipal — Ponteareas (Ordenanzas e Regulamentos, 07/02/2020)

O Pleno da Corporación Municipal, na sesión levada a cabo o día 26 de decembro de 2019, acordou aprobar inicialmente o Regulamento de réxime interno da Ludoteca municipal do Concello de Ponteareas. De conformidade co artigo 49 da lei reguladora de bases de réxime local, exponse ao público, polo prazo de trinta días, contados a partires do día seguinte ao da publicación deste anuncio no Boletín Oficial da Provincia, aos efectos de que os interesados podan presentar reclamacións, suxestións ou alegacións. No caso de non presentarse reclamacións contra o mesmo, entenderase definitivamente aprobado. O Alcalde, Xosé Represas Giráldez (Documento asinado electronicamente)
EXPOSICIÓN Ó PÚBLICO DA APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POR SERVICIOS URBANÍSTICOS
ADMINISTRACIÓN LOCAL — Municipal — Vilaboa (Ordenanzas e Regulamentos, 10/06/2020)

Aprobada provisionalmente, por acordo do Pleno de data 29.05.2020, a modificación da ordenanza fiscal reguladora da taxa por servizos urbanísticos mediante a adaptación do cadro de tarifas ós servizos prestados de acordo coa normativa vixente en materia urbanística e á moeda actual, todo elo para maior claridade e seguridade xurídica e o establecemento como sistema de declaración de ingreso o réxime de autoliquidación da taxa no momento de presentación da solicitude, declaración responsable ou comunicación previa. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante este prazo poderá ser examinada por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello https://vilaboa.sedelectronica.es/info.0.Finalizado o período de exposición pública sen que se presentaran reclamacións, entenderase definitivamente adoptado este acordo provisional, sen necesidade de novo acordo plenario, tal e como sinala o artigo 17.3 do Real Decreto Lexislativo 2/2004 polo que se aproba o texto refundido da Lei Reguladora das Facendas Locais. (Documento asinado dixitalmente)
NOMEAMENTO DE DONA ELISA DE LA PEÑA GONZÁLEZ, FILLA ADOPTIVA DE MOAÑA A TÍTULO PÓSTUMO
ADMINISTRACIÓN LOCAL — Municipal — Moaña (Outros documentos, notificacións e informacións públicas, 25/03/2020)

O Pleno da Corporación do Concello de Moaña, en sesión extraordinaria realizada o 07 de marzo de 2020, acordou nomear a Dna. Elisa de la Peña González, filla adoptiva de Moaña a título póstumo, así como adicarlle a rúa que se constrúa no desenvolvemento urbanístico do SUNC de Sisalde. En cumprimento do disposto no artigo 14 do Regulamento municipal do Concello de Moaña para conceder honores e distincións, faise público o nomeamento aos efectos oportunos. A alcaldesa Leticia Santos Paz (Asinado dixitalmente na marxe)